Па меркаванні прафесара кафедры кіравання рэгіянальным развіццём Акадэміі кіравання пры Прэзідэнце Рэспублікі Беларусь, доктара палітычных навук, прафесара Флюры Храмцовай, інавацыйнае развіццё дзяржавы немагчыма без моцнага генерыравання інтэлектуальна-творчага патэнцыялу моладзі. Гэта асноўны базіс фарміравання ў маладога чалавека інавацыйнай культуры. У гэтым ключы асабліва надзённым становіцца стварэнне адукацыйных кластараў ва УВА. Прычым у гэтыя кластары павінны быць уключаны ўсе зацікаўленыя структуры — пачынаючы ад вытворчага сектара і заканчваючы бізнес-супольнасцю і іншымі аб’яднаннямі. Менавіта такое асяроддзе дасць імпульс, неабходны для станаўлення спецыялістаў інавацыйнага тыпу. Педагогам неабходна ўмець знаходзіць паразуменне з моладдзю. Такі падыход дасць магчымасць сфарміраваць у моладзі добры сацыяльны імунітэт, які зберажэ ад негатыўнага знешняга ўздзеяння. А на думку дацэнта кафедры філасофіі МДУ імя А.А.Куляшова Юліі Аляньковай, пры фарміраванні сістэмы выхаваўчай работы ў кожнай навучальнай установе вельмі важна ўлічваць уплыў на маладых людзей масавай культуры.